Document ID: 32003R2180

Nariadenie Komisie (ES) č. 2180/2003
z 5. decembra 2003,
ktorým sa mení a dopĺňa nariadenie (EHS) č. 3846/87, ktorým sa ustanovuje nomenklatúra poľnohospodárskych výrobkov pre vývozné náhrady
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 1766/92 z 30. júna 1992 o spoločnej organizácii trhu s obilninami [1], najmä na jeho článok 13, a na príslušné ustanovenia ostatných predpisov o spoločnej organizácii trhu s poľnohospodárskymi výrobkami,
keďže:
(1) posledný odsek článku 3 nariadenia Komisie (EHS) č. 3846/87 zo 17. decembra 1987, ktorým sa vytvára nomenklatúra poľnohospodárskych výrobkov pre vývozné náhrady [2], ustanovuje úplné znenie nomenklatúry náhrad, ktoré bude uverejnené 1. januára 2004, ako vyplýva z regulačných ustanovení o vývozných opareniach pre poľnohospodárske výrobky;
(2) vzhľadom na pristúpenie desiatich nových členov je potrebné upraviť niektoré zóny určenia v prílohe II nariadenia (EHS) č. 3846/87; v záujme zjednodušenia postupov táto úprava by mala byť spojená s ročnou aktualizáciou nariadenia (EHS) č. 3846/87;
(3) preto je potrebné zmeniť a doplniť nariadenie (EHS) č. 3846/87;
(4) opatrenia ustanovené v tomto nariadení sú v súlade so stanoviskom všetkých zainteresovaných riadiacich výborov,
PRIJALA TOTO NARIADENIE:
Článok 1
Nariadenie (EHS) č. 3846/87 sa mení a dopĺňa takto:
1. príloha I sa nahrádza prílohou I tohto nariadenia;
2. príloha II sa nahrádza prílohou II tohto nariadenia.
Článok 2
Toto nariadenie nadobúda účinnosť 1. januára 2004.
Článok 1 ods. 2 sa bude uplatňovať od 1. mája 2004.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 5. decembra 2003

Labels: 3
6